text: [{"text_idx": "#000000", "text": "FACT CHECK: Dunay mga \u2018track record\u2019 sa pagpangawat, dili angay motrabaho sa gobyerno \u2013 Marcos"}, {"text_idx": "#000001", "text": "Namahayag si kanhi senator Ferdinand \u201cBongbong\u201d Marcos Jr. nga ang mga tawo nga duna\u2019y \u201cclean track record\u201d ang angay ibutang sa mga sensitibo nga mga posisyon sa gobyerno."}, {"text_idx": "#000002", "text": "PANGANGKON: Gibutyag ni kanhi senador Ferdinand \u201cBongbong\u201d Marcos Jr. nga dili angay motrabaho sa gobyerno ang mga dunay \u2018track record\u2019 sa pagpangawat."}, {"text_idx": "#000003", "text": "Sigon sa Facebook post sa digital news ug media site nga .ph niadtong Peb. 7, gikan ang maong sayop nga pamahayag ni kanhi senador Ferdinand \u201cBongbong\u201d Marcos Jr."}, {"text_idx": "#000004", "text": "\u201cKailangan hindi na makapasok sa gobyerno ang mga may balak magnakaw, yung mga may track record ng pagnanakaw,\u201d matod pa sa sayop nga pamahayag."}, {"text_idx": "#000005", "text": "Base sa nasuwat sa \u201cAbout Us\u201d sa .ph page, kabahin sa ilang \u201cmanifesto\u201d ang pagtino sa tinubdan sa mga kasayuran."}, {"text_idx": "#000006", "text": "Apan wala maapil sa maong sayop nga Facebook post kon asa gikan ug kon kanus-a giluwatan ni Marcos ang maong pangangkon. Bugtong nalakip sa post ang hulagway ug ang maong sayop nga pamahayag."}, {"text_idx": "#000007", "text": "Dunay kaagi sa mga \u2018ill-gotten wealth\u201d o kinawat nga bahandi gikan sa gobyerno ang pamilya\u2019ng Marcos nga makita dinhi ug dinhi."}, {"text_idx": "#000008", "text": "Gipsabot usab sa maong pamahayag nga daw sa giunay og disqualify ni Marcos ang iyang kaugalingon sa paghupot og posisyon sa gobyerno. Gani, dili gayud angay motrabaho sa gobyerno ang mga kurap. Apan dili kini ang mga tukmang pulong ni Marcos."}, {"text_idx": "#000009", "text": "Ang maong mga pulong nga gigamit sa .ph, ang gikan sa Peb. 6 nga tweet sa host sa radyo ug telebisyon nga si Therese \u201cGang\u201d Badoy Capati, ang igsuon sa kontrobersyal nga Presidential Communications Undersecretary Lorraine Marie Badoy."}, {"text_idx": "#000010", "text": "Naka-attach sa tweet ni Capita ang hulagway ni Marcos niadtong Peb. 5 niya nga guesting sa \u201cIkaw Na Ba? The Presidential Interviews on DZBB.\u201d Ang uluhan o news chargen niini nagingon og, \u201cEx-Sen. Marcos: Kailangan hindi na makapasok ang mga may balak na magnakaw.\u201d"}, {"text_idx": "#000011", "text": "Nasuta nga ang maong pamahayag ni Marcos ug ang chargen, nga managlahi og konteksto, ang gituyo\u2019g usa aron makamugna\u2019g lain nga kahulugan."}, {"text_idx": "#000012", "text": "Sa maong interbyu, gipangutana si Marcos: \u201d \u201cPaano niyo po su-solusyonan ang problema sa korapsyon? At kaugnay nyan, nais din po naming malaman ang inyong posisyon tungkol sa pagsasapubliko ng SALN (Statement of Assets, Liabilities and Net Worth) ng mga official ng pamahalaan (Unsaon nimo\u2019g sulbad ang problema sa kurapsyon? Gusto sab namo mahibaw-an ang imong baruganan sa pagpublikar sa SALN sa mga opisyal sa gobyerno)\u201d"}, {"text_idx": "#000013", "text": "Nitubag si Marcos nga ang \u201cred tape\u201d o ang proseso sa burukrasya nag-\u201cbreed\u201d og kurapsyon ug nga ang gobyerno ug mga serbisyo niini angay paspasan aron malikayan ang pagbulsa sa mga opisyal og kwarta."}, {"text_idx": "#000014", "text": "\u201cKailangan maging mas mabilis, [para] hindi na makapasok \u2018yung mga may balak magnakaw,\u201d matod ni Marcos."}, {"text_idx": "#000015", "text": "Makita dinhi nga ang pamahayag ni Marcos maylabot sa pagbabag sa mga tawo nga dunay track record og pagpangawat ang mayalbot sa pagpaluag sa red tape sa mga transaksyon sa gobyerno."}, {"text_idx": "#000016", "text": "Ang gipasabot ni Marcos nga ang mga tawo nga angay ibutang sa mga sensitibo nga posisyon sa gobyerno ang kinahanglan dunay limpyo nga track record."}, {"text_idx": "#000017", "text": "\u201c\u2018Yung pagpili ng tao ay kailangan, bago ka maglalagay ng tao sa isang posisyon na sabihin natin na delikado dahil maraming dumadaan na pera dahil maraming malaking program yung department na \u2018yon, o malaking programa yung agency na \u2018yon, ay kailangan piliin mo yung tao na may magandang track record, na walang track record na meron siyang ginawang kalokohan o meron siyang pinag-suspetsyahan siya o napatunayan na meron siyang pagkakamali,\u201d dugang pa niya."}, {"text_idx": "#000018", "text": "Wala maapil sa quote card sa .ph ang eksakto nga mga pulong ni Marcos. (translation by Ryan Christopher Sorote)"}, {"text_idx": "#000019", "text": "PressOne.PH is part of #FactsFirstPH which brings together various sectors that are committed to promoting truth in the public space, and exacting accountability on those who harm it with lies. For those interested to join the initiative, email info@factsfirst.ph"}, {"text_idx": "#000020", "text": "PressOne.PH has adopted Facebook\u2019s ratings options for third-party fact checkers and is working toward accreditation with the International Fact-Checking Network (IFCN)."}, {"text_idx": "#000021", "text": "See our fact-checking policy here."}, {"text_idx": "#000022", "text": "Why green energy can\u2019t gain ground in the Philippines\nDND: US to help in Mindoro oil spill cleanup\nPH reports 983 new Covid-19 infections from March 6-12"}, {"text_idx": "#000023", "text": "DepEd to hire 9,650 new teachers\nBI officer who asked passenger for yearbook sacked\nRobin not keen on VP post, may run for Senate again"}]